# PREDSEDA NÁRODNEJ RADY SLOVENSKEJ REPUBLIKY

Číslo: PREDS-7/2014, PREDS-8/2014

810

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 8. januára 2014

o prijatí návrhov na voľbu kandidáta na funkciu prezidenta Slovenskej republiky

 **A. k o n š t a t u j e m, že**

 v ustanovenej lehote 7. januára 2014 mi boli podľa čl. 101 ods. 3 Ústavy Slovenskej republiky doručené dva návrhy, a to návrh podaný občanmi Slovenskej republiky na základe petície a návrh podaný skupinou poslancov Národnej rady Slovenskej republiky, na voľbu kandidáta JUDr. Pavla HRUŠOVSKÉHO na funkciu prezidenta Slovenskej republiky vo voľbe, ktorá sa bude konať 15. marca 2014.

 Na základe preskúmania uvedených návrhov kandidáta na funkciu prezidenta Slovenskej republiky z hľadiska, či návrhy obsahujú zákonom ustanovené údaje a či spĺňajú zákonné náležitosti a požiadavky,

 **B. p r i j í m a m**

 podľa § 11 ods. 2 zákona č. 46/1999 Z. z. o spôsobe voľby prezidenta Slovenskej republiky, o ľudovom hlasovaní o jeho odvolaní a o doplnení niektorých ďalších zákonov

 návrh kandidáta **JUDr. Pavla HRUŠOVSKÉHO** na funkciu prezidenta Slovenskej republiky, podaný občanmi Slovenskej republiky na základe petície, ako aj návrh podaný skupinou 34 poslancov Národnej rady Slovenskej republiky, keďže obidva návrhy **spĺňajú** ustanovené podmienky uvedené v čl. 101 ods. 3 Ústavy Slovenskej republiky a v § 11 ods. 2 zákona č. 46/1999 Z. z..

Pavol P a š k a  v. r.